OpenLLM-France/wikimedia huggingface dataset:
# Esteve Trayter i Colomer

Esteve Trayter i Colomer (Figueres, 1851-1920) fou un pedagog, viatger incansable i col·leccionista d'antiguitats figuerenc. Va ser mestre de l'escola municipal de pàrvuls de Figueres durant quaranta-quatre anys. Va escriure dos llibres sobre procediments educatius i va obtenir diversos premis i mencions que el situen entre els mestres que van impulsar la renovació pedagògica a Catalunya en el tombant dels segles XIX i XX. Fou també el primer professor de Salvador Dalí, qui en diversos textos autobiogràfics en parla repetidament. D'entre els conjunts arqueològics i lapidaris de la seva propietat, destaca el constituït per un nombre important de capitells de Sant Pere de Roda i de Santa Maria de Besalú, recollits en diverses imatges de l'Àlbum Rubaudonadeu (1888-1889), i la seva fama de col·leccionista d'antiguitats ve avalada per diferents estudis recents i pel testimoni de les llibretes de dibuixos i notes d'apunts conservades fins avui. El Museu de l'Empordà li dedicà una exposició monogràfica el 2008.

## Referències

* 1 2 «Exposició Museu de l'Empordà». Museu de l'Empordà. Arxivat de l'original el 3 de març 2016. [Consulta: 4 juny 2013].
# Esglésies rupestres d'Ivànovo

Les esglésies rupestres d'Ivànovo són un grup d'esglésies, capelles i monestirs tallats a la roca, situats a prop de la població d' Ivanovo, a 16 km de la ciutat de Ruse, a la província del mateix nom de Bulgària. Les esglésies es troben al llarg de les elevades ribes rocoses del riu Rusenski LOM, a 32 metres sobre el nivell de l'aigua. Van ser declarades Patrimoni de la Humanitat per la UNESCO el 1979.

## Història

Cap a 1320, Joaquim, futur patriarca de Bulgària, funda la primera comunitat monacal a les coves de la regió. Fins al segle xvii, els monjos van excavar les seves cel·les, esglésies i capelles a la roca. D'aquesta manera es van construir quaranta esglésies i uns tres edificis en total, molts dels quals no es conserven.
Durant el Segon Imperi Búlgar, diversos monarques, com Ivan II Assèn (1218-1241) i Ivan Aleksandar (1331-1371), van fer donacions al complex, com posen de manifest els nombrosos retrats a les esglésies. Durant els segles XIII i XIV, la relació dels monestirs amb la noblesa de la capital Veliko Tàrnovo també va ser intensa. Va ser un dels centres de l'hesicasme a Bulgària durant el segle xiv, però va començar a decaure gradualment en els primers segles de l'ocupació otomana de Bulgària.

## Art

El complex monacal deu la seva fama als seusfrescos dels segles xiii i xiv conservats en cinc de les esglésies, considerats exemples extraordinaris de l'art búlgar medieval. Els frescos es troben a la capella de l'Arcàngel Miquel (l'Església enterrada), el baptisteri, la capella Gospodev Dol, l'església de Sant Teodor (l'Església demolida) i la de la Mare de Déu. Els frescs del segle xiv d'aquesta última es troben entre els exemples més representatius de l'art del període paleòleg. També s'han conservat moltes inscripcions antigues, entre les quals destaca la famosa inscripció del monjo Ivo gramatika de 1308-1309.

## Referències

* ↑ Centre, UNESCO World Heritage. «Rock-Hewn Churches of Ivanovo» (en anglès). [Consulta: 28 gener 2021].

## Enllaços externs

* (anglès) Les esglésies d'Ivànovo a la web de la UNESCO.
# Ewell

Ewell és una zona suburbana dins del borough of Epsom and Ewell a Surrey amb una gran zona comercial. El 2011 tenia 34.872 habitants. Apart d'aquest els seus barris han rebut els noms de: West Ewell, Ewell Court, East Ewell, Ewell Grove, i Ewell Downs. Una localitat rural al vessant dels North Downs també n'és també un barri, North Looe. Presenta la frontera sud-oest amb el Greater London a Cheam i pertany a la Greater London Built-up Area
El nom d'Ewell deriva de l'antic anglès æwell, que significa font del riu. S'hi han trobat restes de l'edat del bronze i dels antics romans dipositades al Museu Britànic. Ewell apareix al Domesday Book de 1086 com Etwelle. Va ser presa per Guillem el Conqueridor.

## Referències

* ↑ «Prehistoric and Roman Settlement in Reigate Road, Ewell». Epsom & Ewell History & Archaeology Society. [Consulta: 9 febrer 2015].
* ↑ «Glyn House, Ewell, Surrey: Phase 1 Evaluation Report». Oxford Archaeology. [Consulta: 9 febrer 2015].
* ↑ «Parishes: Ewell». A History of the County of Surrey: Volume 3. Institute of Historical Research, 1911. [Consulta: 5 juliol 2013].
* ↑ Surrey Domesday Book Arxivat 30 October 2007$^{[Datemismatch]}$ a Wayback Machine.
# Estadi Ahmadou Ahidjo

L'Estadi Ahmadou Ahidjo és un estadi poliesportiu de la ciutat de Yaoundé, Camerun.
Principalment és utilitzat per la pràctica del futbol i l'atletisme. Té una capacitat per a 42.500 espectadors. Fou construït el 1972. Amb motiu de la Copa d'Àfrica femenina i la Copa d'Àfrica de Nacions 2021 fou remodelat el 2016. Va ser seu del Campionat Africà d'atletisme de 1996.
És la seu de clubs com Canon Yaoundé, Tonnerre Yaoundé i Louves Minproff, així com de la selecció nacional. Durant els anys 80 va arribar a encabir fins a 120.000 espectadors.

## Referències

* ↑ «Informació i Foto». worldofstadiums.com.
* ↑ «CAF publishes the official TotalEnergies AFCON Cameroon 2021 match schedule».
* ↑ «AFRICAN CHAMPIONSHIPS». gbrathletics.com. [Consulta: 1r febrer 2022].
* ↑ «Cameroon national football team statistics and records: Attendances».
# Fathi Chebal

Fathi Chebal (francès: Fathi Chebel) (segon districte de Lió, 19 d'agost de 1956) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1986. Pel que fa a clubs, destacà a RCF Paris.

## Referències

* ↑ Fathi Chebal a FootballDatabase.eu
* ↑ Profile sitercl.com
* ↑ Fathi Chebal a National-Football-Teams.com (anglès)
# Father Goose

Father Goose és una pel·lícula dels Estats Units de Ralph Nelson, estrenada el 1964.

## Argument

Durant la Segona Guerra Mundial a les Mars del Sud, Walter Eckland, que passa el seu temps recollint tot el que el mar li porta, està convençut que és espiat pels avions que sobrevolen la seva illa. Arriba llavors una institutriu seguida de les seves alumnes que intenta fugir dels japonesos.

## Repartiment

* Cary Grant: Walter Christopher Eckland
* Leslie Caron: Catherine Freneau
* Trevor Howard: Comandant Frank Houghton
* Jack Good: Tinent Stebbings
* Sharyl Locke: Jenny
* Pip Sparke: Anne
* Verina Greenlaw: Christine
* Stephanie Berrington: Elizabeth Anderson
* Jennifer Berrington: Harriet MacGregor
* Laurelle Felsette: Angelique
* Nicole Felsette: Dominique

## Premis i nominacions
### Premis

* Oscar al millor guió original per S.H. Barnett, Peter Stone, Frank Tarloff

### Nominacions

* Oscar al millor so per Waldon O. Watson (Universal City SSD)
* Oscar al millor muntatge per Ted J. Kent
* Globus d'Or a la millor pel·lícula musical o còmica

## Referències

* ↑ «Father Goose». The New York Times.
# Fallout (sèrie de televisió)

Fallout és una sèrie de televisió dramàtica post-apocalíptica nord-americana desenvolupada per Lisa Joy i Jonathan Nolan, a través de la seva productora Kilter Films, per a Amazon Prime Video. Està basada en la franquícia de videojocs de rol creada per Interplay Entertainment i ara propietat de Bethesda Softworks.
Amazon va comprar els drets per produir un projecte d'acció en viu el 2020. Fallout es va estrenar a Amazon Prime Video el 12 d'abril de 2024 amb subtítols en català.

## Repartiment

* Walton Goggins com el Ghoul/Cooper Howard
* Ella Purnell com a Lucy
* Kyle MacLachlan com a Hank
* Aaron Moten com a Maximus
* Mike Doyle com a Mr. Spencer
* Moisés Arias com a Norm
* Johnny Pemberton com a Thaddeus
* Cherien Dabis com a Birdie
* Dale Dickey com a Ma June
* Matty Cardarople com a Huey
* Leslie Uggams com a Betty Person

## Producció

El juliol de 2020 es va anunciar que una adaptació televisiva de la franquícia de videojocs seria produïda per d'Amazon Studios desenvolupada per Jonathan Nolan i Lisa Joy. Joy va descriure la sèrie com "un boig, divertit, aventurer i mentalment malalt com cap altre que hagis vist mai".
Nolan dirigirà l'episodi pilot. Geneva Robertson-Dworet i Graham Wagner van ser contractats com a showrunners de la sèrie. Al febrer, Walton Goggins va ser seleccionat per a un paper principal com un Ghoul sense nom actualment. Al març, Ella Purnell es va unir al repartiment. Al juny, Kyle MacLachlan, Xelia Mendes-Jones i Aaron Moten es van unir com a habituals. El rodatge va començar el 5 de juliol de 2022 a Nova Jersey, Nova York i Utah.
L'octubre de 2023 es va anunciar un càsting addicional que incloia Sarita Choudhury, Michael Emerson, Leslie Uggams i Zach Cherry.

## Referències

* ↑ «Fallout». Goita què fan, ara!. [Consulta: 3 desembre 2023].
* ↑ ; Petski, Denise«'Fallout' TV Series From 'Westworld' Creators Based On Games In Works At Amazon With Series Commitment», 02-07-2020. [Consulta: 2 juliol 2020].
* ↑ «Lisa Joy on 'Reminiscence,' Casting Hugh Jackman, and How the 'Fallout' Amazon Series Will Be Like Nothing You've Seen Before», 19-08-2021. [Consulta: 21 agost 2021].
* ↑ «'Fallout': Kilter Films' TV Series Based On Games Moving Forward At Prime Video With Jonathan Nolan Directing», 06-01-2022. [Consulta: 6 gener 2022].
* ↑ «See Walton Goggins Give Major Update From Set Of Fallout», 18-07-2022. [Consulta: 8 gener 2023].
* ↑ «Fallout TV Series at Amazon Casts 'Yellowjackets' Star Ella Purnell in Lead Role», 30-03-2022. [Consulta: 30 març 2022].
* ↑ «Fallout Amazon Series Casts Kyle MacLachlan, Xelia Mendes-Jones, Aaron Moten (EXCLUSIVE)», 28-06-2022. [Consulta: 28 juny 2022].
* ↑ «Fallout (w/t: "Hondo") – TV Series – New York, New Jersey, Utah». Arxivat de l'original el 28 de maig 2022. [Consulta: 28 juny 2022].
* ↑ «‘Fallout’ TV Series From ‘Westworld’ Creators Based On Games Gets Prime Video Premiere Date». [Consulta: 23 octubre 2023].

## Enllaços externs

* Fallout a Goita què fan, ara!
# Labeo longipinnis

Labeo longipinnis és una espècie de peix cipriniforme de la família dels ciprínids.

## Morfologia

Els mascles poden assolir els 26 cm de longitud total.

## Distribució geogràfica

Es troba a la conca del riu Congo.

## Referències

* 1 2 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Tshibwabwa, S.M. i G.G. Teugels, 1995. Contribution to the systematic revision of the African cyprinid fish genus Labeo: species from the Lower Zaire river system. J. Nat. Hist. 29:1543-1579.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Felix Herngren

Felix Tobias Herngren (Estocolm, 4 de febrer de 1967) és un actor, guionista, comediant i director de cinema suec.

## Biografia

Félix Herngren és el germà petit del director Måns Herngren. Des del 1990 va treballar com a director en publicitat. Al mateix temps, fou actiu com a actor en formats de comèdia, després també com a escriptor i director.
El 2010 va ser un dels escriptors, directors i actors de la sèrie Solsidan.
Va ser nominat per a diversos premis de públic i va ser guardonat amb Guldbagge especialment per la seva adaptació cinematogràfica de la novel·la L'avi de 100 anys que es va escapar per la finestra.
El 2017 va crear la sèrie Bonusfamiljen amb la seva dona i la seva germana.

## Filmografia (selecció

* 1990: S*M*A*S*H
* 1997: Adam & Eva
* 1999: Vuxna människor
* 2000: Naken
* 2004: Terkel in Trouble
* 2006: Varannan vecka
* 2007: Hjälp!
* 2010: Solsidan
* 2013: L'avi de 100 anys que es va escapar per la finestra
* 2016: Hundraettåringen som smet från notan och försvann

## Referències

* ↑ ”Felix Herngren och hans nya vänner”. Svenska Dagbladet. Läst 21 augusti 2014.
* ↑ Felix Herngren: ”Jag trodde inte på mig själv"”. Tidningen Chef. 7 februari 2014. Läst 15 maj 2015.
* ↑ Solsidan (2017). Svensk Filmdatabas, Svenska Filminstitutet. Läst 14 juni 2019.
# Rattus blangorum

Rattus blangorum és una espècie de mamífer rosegador de la família dels múrids. És endèmica del nord de Sumatra (Indonèsia), on viu a altituds d'aproximadament 1.100 msnm. Els seus hàbitats naturals són els boscos i herbassars situats a gran altitud. Es desconeix si hi ha cap amenaça significativa per a la supervivència d'aquesta espècie. El seu nom específic, blangorum, significa 'de Blangnanga' en llatí.

## Referències

* ↑ Clayton, E. Rattus blangorum. UICN 2017. Llista Vermella d'espècies amenaçades de la UICN, edició 2017, consultada el 18 març 2018.
* ↑ Entrada «Rattus» d'Animalia (en anglès).
# Edward Andrade

Edward Neville da Costa Andrade FRS (27 de desembre de 1887 - 6 de juny de 1971) va ser un físic, escriptor, i poeta anglès.

## Llinatge i primers anys

Andrade va ser un jueu sefardí, descendent de Moses Da Costa Andrade (i no de Moses Da Costa com a vegades s'ha dit). Moses Da Costa Andrade va ser el rebesavi d'Edward Neville, i va ser un comerciant de plomes a l'East End de Londres.
Edward Neville va estudiar el doctorat a la Universitat de Heidelberg i llavors, el 1914, va tenir un breu però productiva temporada d'investigació amb Ernest Rutherford a Manchester. Va treballar a mostrar la natura de l'ona dels raigs gamma, i en l'espectre de raig X. Es va allistar en la Royal Artillery durant la Primera Guerra Mundial, i llavors es va convertir en professor de Física a l'Ordnance College a Woolwich el 1920.

## Carrera

Va ser Professor Quain de física a la Universitat de Londres de 1928 a 1950, i llavors Professor Fullerian de Química en la Royal Institution durant tres anys, fins a fracassar-se els seus intents de reformar la Royal Institution, que el dugueren a la seva dimissió.
Andrade va ser també un presentador, en la ràdio de la BBC en el programa Brains Trust. També va publicar:
* The Structure of the Atom (1927)
* Engines (1928)
* The Mechanism of Nature (1930)
* Simple Science with Julian Huxley
* More Simple Science (1935) with Julian Huxley
* An Approach to Modern Physics (1956)
* Sir Isaac Newton (1954)
* A Brief HIstory of the Royal Society (1960)
* Physics for the Modern World (1962)
* Rutherford and the Nature of the Atom (1964)

## Referències

* ↑ Fullerian Professorships

## Enllaços externs

* E N da C Andrade: Some Personal Reminiscences (pdf)
* Oral History interview transcript with Edward Andrade 18 December 1962, American Institute of Physics, Niels Bohr Library and Archives Arxivat 12 de gener 2015 a Wayback Machine.
# Resolució 197 del Consell de Seguretat de les Nacions Unides

La Resolució 197 del Consell de Seguretat de les Nacions Unides, aprovada per unanimitat el 30 d'octubre de 1964, després d'examinar l'aplicació de Zàmbia per a ser membre de les Nacions Unides, el Consell va recomanar a l'Assemblea general que Zàmbia fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# James E. Cross

James E. Cross (comtat de Gloucestershire, 1920-1996) fou un estudiós anglès, especialista en l'època anglosaxona.
James Cross ingressà, després de l'educació primària, a la Universitat de Bristol el 1938, però la seva vida universitària es veié immediatament interrompuda per la guerra on serví a l'artilleria i formà part de les tropes que desembarcaren el primer dia a Normandia, on fou ferit. Després de la guerra reprengué els estudis de filologia anglesa a Bristol i s'hi graduà amb honors. Fou professor breument a la Universitat de Lund (1947-1948), i retornà a Anglaterra a la Universitat de Bristol (1949-1964) i després a la de Liverpool (1965) fins a la seva jubilació (1987).
La seva dedicació científica fou a l'estudi dels textos de l'època anglosaxona; es dedicà a estudiar-ne la poesia i, particularment, contribuí amb nombrosos articles a posar en relleu les fonts llatines de la prosa i, especialment, de la prosa religiosa anglosaxona. Treballà sobre Aelfric d'Eynsham i altres autors de l'època i també sobre el tema del ubi sunt en la literatura anglosaxona. Entre altres coses, estudià la influència dels textos d'Isidor de Sevilla en la cultura anglosaxona. També edità nombrosos textos anglosaxons.
Va contribuir a posar en marxa els projectes de recerca Sources of Anglo-Saxon Literary Culture Arxivat 2013-06-30 a Wayback Machine. i Fontes Anglo-Saxonici.
Fou investit doctor honoris causa per la Universitat Jaume I el 1995 i li fou dedicada una miscel·lània d'homenatge pòstuma.

## Referències

* ↑ James E. Cross: "Ubi Sunt" Passages in Old English - Sources and Relationships. In: Vetenskaps-Societeten i Lund Årsbok 1956, p. 23-44
* ↑ Hi dedicà la "lectio" de la investidura com a doctor honoris causa per la Universitat Jaume I: http://www.uji.es/institucional/uji/activitats/honoris/actes/cross/lectio.pdf%5BEnllaç+no+actiu%5D
* ↑ Que conté una bibliografia de les publicacions de Cross (vegeu Hall 2002)

## Bibliografia

* Nota necrològica Thomas D. Hill / Charles D. Wright, Old English Newsletter 30.1 (1996), 13
* Laudatio amb motiu de la investidura com a doctor honoris causa per la Universitat Jaume I, per Xavier Campos Vilanova (amb fotografies)
* Breu currículum, amb fotografia, amb motiu de la investidura com a doctor honoris causa per la Universitat Jaume I
* Bibliografia de J. E. Cross
* S.E. Deskis et al., "James E. Cross (1920-1996)", Speculum, 73(3), 1998, p. 958-959
* Hall, Thomas (ed.), Via Crucis: essays on early medieval sources and ideas in memory of J.E. Cross edited by Thomas N. Hall with assistance from Thomas D. Hill and Charles D. Wright. Morgantown: West Virginia University Press, 2002
# Maratha (Xipre)

Maratha (grec: Μαράθα, turc: Muratağa) és una petita vil·la situada al districte de Famagusta, a Xipre. Es troba a 7 km al sud de Lefkóniko.
El 1974 s'hi va descobrir una fossa comuna amb les cossos de més de 80 homes, dones i nens turcoxipirotes assassinats. Aquestes persones foren massacrades per l'EOKA-B en les massacres de Maratha, Santalaris i Aloda en el transcurs de la Invasió turca de Xipre.

## Referències

* ↑ Paul Sant Cassia, Bodies of Evidence: Burial, Memory, and the Recovery of Missing Persons in Cyprus, Berghahn Books, 2007, ISBN 978-1-84545-228-5, p. 237.
# Terengganu

Terengganu (Jawi: ترڠڬانو, pronunciat habitualment Trengganu o Tringganu) és un soldanat i estat federat constituent de Malàisia. També és conegut amb el seu títol àrab honorari, Darul Imam ("Residència de Fe").
És situat a la costa nord-est de la Península de Malàisia, i fa frontera al nord i oest amb Kelantan, al sud amb Pahang, i a l'est amb el Mar de la Xina Meridional. Les illes Pulau Perhentian també pertanyen a l'estat. Té una extensió de 12,955 km².
La ciutat costanera de Kuala Terengganu, als marges del Riu Terengganu, és la capital estatal i reial, alhora que la ciutat més important de Terengganu.

## Història

La primera notícia certa de la instal·lació de l'islam a la zona és una inscripció del 1302 o 1303 i del 1387 a Kuala Berang, on queda constància que els musulmans ja s'havien instal·lat abans a la regió. Trengganu fou sotmesa a Malaca i després a l'estat successor Johore fins al 1722 quan es va fer independent. Vers 1775 va caure sota sobirania de Siam. A l'inici del segle xix es va nomenar el primer mufti. El sultà Omar (1839-1876) va donar importància a l'establiment de la xaria i a l'inici del segle XX era coneguda com a centre d'estudis islàmics. El 1919 es va establir el protectorat britànic. El 1922 i fins a 1928 va esclatar una revolta de camperols dirigida per ulemes musulmans. El Partit Islàmic de Malàisia (Parti Islam se Malaysia, Pan-Malaysian Islamic Party, PAS) va aconseguir algun suport i del 1959 al 1961 va dominar el govern, però no hi va tornar fins del 1999 al 2004. El govern fou dirigit pel Partit de l'Aliança (Parti Perikatan, Alliance Party) format per l'UMNO (Organització de la Unió Nacional Malaia), el MCA (Associació Xinesa Malaia), i el MIC (Congrés Indi de Malàisia) entre 1961 i 1999 (des de 1973 la coalició va agafar el nom de Barisan Nasional, Front Nacional) que va tornar a governar després del 2004.

## Districtes

* Kuala Terengganu
* Marang
* Dungun
* Kemaman
* Hulu Terengganu
* Setiu
* Besut
* Kuala Nerus

## Demografia
### Població

La seva composició ètnica el 2010 era: Malais (961.566 o 95%), xinesos (25.857 o 2,5%), hindis (2,344), altres (3,294).

### Religió

La majoria de la gent en Terengganu són musulmans; aproximadament el 96% de la població el 2010 cens.

## Educació
### Educació terciària

* Universiti Malaysia Terengganu, Kuala Nerus
* Universiti Sultan Zainal Abidin, Kuala Nerus

### Educació secundària

* Sekolah Menengah Kebangsaan Agama Sheikh Abdul Malek
* Sekolah Menengah Kebangsaan Agama Tok Jiring
* Sekolah Menengah Agama Khairiah, Jalan Sultan Omar
# Tahar Rahim

Tahar Rahim (Belfort, 4 de juliol de 1981) és un actor francès. Va guanyar el César al millor actor l'any 2010 per la seua interpretació al drama carcerari Un profeta. Més endavant, ha interpretat el paper de l'assassí en sèrie Charles Sobhraj a la minisèrie The serpent (2021), i el de Mohamedou Ould Slahi a The Mauritanian (2021).

## Trajectòria

Tahar Rahim prové d'una família humil originària d'Orà (el seu pare hi va ser professor d'àrab, abans de ser obrer a França) composta de deu germans.
El 2013, va protagonitzar Le Passé d'Asghar Farhadi amb Bérénice Bejo. El 2014, va actuar amb Omar Sy a la comèdia dramàtica Samba d'Éric Toledano i Olivier Nakache, i la pel·lícula independent The Cut de Fatih Akın.
L'any 2018 va interpretar el paper de l'agent de l'FBI Ali Soufan a la sèrie estatunidenca The Looming Tower, que evoca els errors de comunicació entre la CIA i l'FBI que van provocar els atemptats de l'11 de setembre de 2001. També va protagonitzar el drama històric Maria Magdalena de Garth Davis, on interpreta Judes Iscariot.
El 2020 va protagonitzar, al costat de la seva esposa Leïla Bekhti, la primera sèrie de Damien Chazelle, The Eddy. El 2021, va ser membre del jurat del 74è Festival Internacional de Cinema de Canes, presidit pel director Spike Lee.

## Referències

* ↑ «Tahar Rahim. Acteur du film Un prophète: "Je viendrai tourner en Algérie si le scénario me plaît..."», El Watan, 26 mai 2010
* ↑ «Tahar Rahim: "La revanche sociale, ni un objectif ni une motivation"», Rue89, 20 novembre 2011.
* ↑ Le dernier film de Tahar Rahim en salle, afrik.com, 28 septembre 2011.
* ↑ Pauline Weiss, «Tahar Rahim, l'acteur français qui brille à l'international», Marie Claire, 2 avril 2021.
* ↑ Cécile Daumas «Tahar Rahim, le sensitif». Next Libération, 19, 01-09-2009, pàg. 44 à 49 [Consulta: 30 octubre 2009].
* ↑ «Tahar Rahim: "Je m'étais donné dix ans pour y arriver"», L'Express, 3 mars 2010
* ↑ (anglès) Nicole Sperling. «How The Looming Tower Stand-Out Tahar Rahim Became Real-Life F.B.I. Agent Ali Soufan». HWD. [Consulta: 28 novembre 2018].
* ↑ «Mylène Farmer, Mélanie Laurent et Tahar Rahim dans le jury du Festival de Cannes». Le Figaro, 24-06-2021.